डिजिटल पेमेंट को लेकर गांवों में कैंप लगा लोगों की दी जानकारी
लोगोंको डिजिटल पेमेंट के अलावा बैंक की योजनाओं की जानकारी देने के लिए आरबीआई की ओर से दावत होटल में वित्तीय साक्षरता कार्यक्रम का आयोजन किया गया। इसमें आरबीआई के रीजनल डायरेक्टर निर्मल चंद मुख्य मेहमान के तौर पर शामिल हुए।
उनके साथ जिले के बैंकों के सीनियर अफसर भी पहुंचे। वहीं एडीसी डी शैना अग्रवाल समागम में विशेष तौर पर शामिल हुई। रीजनल डायरेक्टर निर्मल चंद की ओर से पहले विभिन्न प्रकार की लगाई गई स्टाॅलों का दौरा कर किया। इस दौरान स्टेट बैंक आफ पटियाला की आरसेटी के तहत सामान तैयार कर लड़कियों की ओर से स्टाल लगाई गई। उन्होंने बैंक मुलाजिमों को बताया कि अगर वह इस सामान की मार्केटिंग करेंगे तो लड़कियों द्वारा तैयार किए समान को बढिय़ा रिस्पांस मिल पाएगा। इसके अलावा उन्होंने वहां पर लगाई शहद की स्टाल के अलावा डिजिटल पेमेंट प्रधानमंत्री योजनाओं की जानकारी देने के लिए लगाई स्टालों पर भी जानकारी हासिल की। इसी प्रकार सतलुज ग्रामीण बैंक की ओर से भी लगाई गई स्टाल को देखा गया। समागम के दौरान बैंक मुलाजिमों ने बताया कि उनके द्वारा डिजिटल पेमेंट को लेकर गांवों में कैंप लगाए गए हैं। इसके तहत 142 कैंप लगाकर लोगों को जानकारी मुहैया करवाई गई है। इसके अलावा बैंकों की ओर से चलाई जाने वाली योजनाओं की जानकारी दी गई। वहीं फोन कर एटीएम के द्वारा लूटने वाले लोगों से बचने के लिए टिप्स दिए गए।
समागम के दौरान रीजनल डायरेक्टर निर्मल चंद ने लोगों को केशलैस अपनाने के लिए प्रेरित किया। वहीं उनके द्वारा एनएफटी, आरटीजीएस, आईएमपीएस, यूपीई इंटरनेट बैंकिंग के बारे में जानकारी दी इन सुविधाओं का प्रयोग करने का आह्वान किया। इस मौके पर आरबीआई की जनरल मैनेजर रचना दीक्षित, नाबार्ड के सीजीएम कृष, स्टेट बैंक आफ पटियाला के डीजीएम अजय सिन्हा, सतलुज ग्रामीण बैंक के चेयरमैन एचएस सोढी, पीजीओ रूप, आरसेटी से एमएम बहल, एलडीएम राकेश, डिप्टी एलडीएम राजीव उपस्थित थे।
दावत होटल में करवाए गए कार्यक्रम के दौरान रिजर्व बैंक के रीजनल डायरेक्टर निर्मल चंद ने लडकियों द्वारा तैयार किए सामान को गौर से देखा।
hin_Deva hin_Deva hin_Deva hin_Deva hin_Deva